2. ลักษณะการประกอบธุรกิจ

1.  ความเป็นมา

บริษัท เอเชีย กรีน เอนเนอจี จำกัด (มหาชน) (Asia Green Energy Public Company
Limited) จดทะเบียนก่อตั้งบริษัทเมื่อวันที่ 18 มีนาคม 2547 ด้วยทุนจดทะเบียนเริ่มแรก
2,000,000 บาท (สองล้านบาทถ้วน)
เพื่อประกอบธุรกิจเป็นผู้นำเข้าและจัดจำหน่ายถ่านหินสำหรับโรงงานอุตสาหกรรม
และเป็นผู้จัดจำหน่ายกะลาปาล์ม ดำเนินงานโดยกลุ่มนักธุรกิจคนไทย นำโดยนายพนม ควรสถาพร
ในฐานะกรรมการผู้จัดการบริษัท

ปัจจุบัน บริษัทมีสำนักงานแห่งใหญ่ ตั้งอยู่เลขที่ 122/1 หมู่ที่ 6 ถนนพระราม 2 แขวงแสมดำ
เขตบางขุนเทียน กรุงเทพมหานคร และมีสำนักงานสาขา 3 แห่ง ดังนี้

สาขาแห่งแรก ตั้งอยู่เลขที่ 99/99 หมู่ที่ 2 อำเภอเมือง จังหวัดสมุทรสาคร

สาขาแห่งที่สอง ตั้งอยู่เลขที่ 88 หมู่ที่ 6 ตำบลหนองชุมพล อำเภอเขาย้อย จังหวัดเพชรบุรี

สาขาแห่งที่สาม ตั้งอยู่เลขที่ 11 หมู่ที่ 5 ตำบลปากจั่น อำเภอนครหลวง จังหวัดพระนครศรีอยุธยา

ประวัติความเป็นมาและพัฒนาการที่สำคัญของบริษัท โดยสังเขป มีดังนี้

  ปี 2547 - วันที่ 18 มีนาคม ก่อตั้ง บริษัท เอเชีย กรีน เอนเนอจี จำกัด
  ด้วยทุนจดทะเบียนเริ่มแรก 2,000,000 บาท (สองล้านบาทถ้วน) แบ่งเป็นหุ้นสามัญจำนวน
  20,000 หุ้น มูลค่าที่ตราไว้หุ้นละ 100 บาท เรียกชำระเต็มมูลค่า

  - เดือนเมษายน เริ่มก่อสร้างคลังสินค้าและโรงคัดแยกถ่านหินที่ตำบลนาดี อำเภอเมือง
  จังหวัดสมุทรสาคร ขนาดพื้นที่ทั้งหมดรวม 35-1-82 ไร่
  โดยมีกำลังการผลิตสูงสุดในการคัดแยกถ่านหินเริ่มแรกในปี 2547 เท่ากับ 800 ตันต่อวัน
  โดยทางบริษัทได้เพิ่มกำลังการผลิตขึ้นอย่างต่อเนื่องจนกระทั่งปัจจุบัน ณ ไตรมาสที่ 3 ปี 2551
  มีกำลังการผลิตในการคัดแยกถ่านหินสูงสุดเท่ากับ 6,000 ตันต่อวัน
  โดยมีกำลังการผลิตจริงเฉลี่ยประมาณ 2,300 ตันต่อวัน หรือคิดเป็นร้อยละ 38
  ของกำลังการผลิตสูงสุด และมีขนาดพื้นที่สามารถเก็บสต็อกถ่านหินได้ในปริมาณสูงสุด 250,000
  ตัน

  ปี 2548 - วันที่ 27 กรกฎาคม 2548 บริษัทได้เพิ่มทุนจดทะเบียนจากเดิม 2,000,000 บาท
  (สองล้านบาทถ้วน) เป็น 5,000,000 บาท (ห้าล้านบาทถ้วน) โดยเรียกชำระเต็มมูลค่า
  เพื่อใช้เป็นเงินทุนหมุนเวียนในการดำเนินธุรกิจ

  - วันที่ 15 ธันวาคม 2548 บริษัท ได้เพิ่มทุนจดทะเบียนจากเดิม 5,000,000 บาท
  (ห้าล้านบาทถ้วน) เป็น 20,000,000 บาท (ยี่สิบล้านบาทถ้วน) โดยเรียกชำระเต็มมูลค่า
  เพื่อใช้เป็นเงินทุนหมุนเวียนในการดำเนินธุรกิจ

  ปี 2550 - วันที่ 10 กรกฎาคม 2550
  บริษัทลงนามสัญญาซื้อขายถ่านหินจากผู้จัดจำหน่ายถ่านหินหลัก เป็นจำนวน 1,000,000 ตัน
  (หนึ่งล้านตัน) สำหรับระยะเวลา 1 ปี โดยมีระยะเวลาการส่งมอบตั้งแต่เดือนสิงหาคม 2550 -
  เดือนสิงหาคม 2551

  ปี 2551 - วันที่ 23 มกราคม 2551 ที่ประชุมใหญ่วิสามัญผู้ถือหุ้นครั้งที่ 1/2551
  มีมติพิเศษให้แปรสภาพเป็นบริษัทมหาชนจำกัด
  และเปลี่ยนแปลงมูลค่าที่ตราไว้ของหุ้นสามัญของบริษัท จากมูลค่าที่ตราไว้หุ้นละ 100 บาท
  เป็นมูลค่าที่ตราไว้หุ้นละ 1 บาท

  - วันที่ 24 มกราคม 2551 บริษัทได้วางเงินมัดจำค่าซื้อที่ดิน จำนวน 7 แปลง
  ที่ตำบลหนองชุมพล อำเภอเขาย้อย จังหวัดเพชรบุรี โดยได้โอนกรรมสิทธิ์ที่ดินจำนวน 5 แปลง
  ได้แก่ โฉนดเลขที่ 1665 เลขที่ 19525 เลขที่ 19527 เลขที่ 19528 และเลขที่ 19530
  เมื่อวันที่ 29 มกราคม 2551 สำหรับโฉนดที่ดินที่เหลืออีก 2 แปลง ได้แก่ โฉนดเลขที่ 19526
  และ 19529 นั้น จะทำการโอนกรรมสิทธิ์ในวันที่ 19 กันยายน 2555
  ซึ่งสาเหตุที่ที่ดินดังกล่าวยังไม่สามารถโอนได้เนื่องจาก ติดข้อจำกัดห้ามโอนภายใน 10 ปี
  ตามมาตรา 58 ทวิ แห่งประมวลกฎหมายที่ดิน นับแต่วันที่ 18 กันยายน 2545
  ซึ่งระบุไว้หลังโฉนดที่ดินทั้ง 2 แปลง ดังกล่าว สำหรับที่ดินจำนวนรวม 7 แปลงดังกล่าวนั้น
  ทางบริษัทได้ใช้ที่ดินดังกล่าวเป็นที่ตั้งของคลังสินค้าและโรงคัดแยกถ่านหินแห่งที่สอง
  ที่ก่อสร้างบนที่ดิน ขนาดพื้นที่ 177-3-75.9 ไร่
  โดยมีกำลังการผลิตสูงสุดในการคัดแยกถ่านหินเริ่มแรกเท่ากับ 800 ตันต่อวัน
  และทางบริษัทได้ปรับปรุงกำลังการผลิตให้เพิ่มขึ้น จนกระทั่ง ณ ไตรมาสที่ 3 ปี 2551
  มีกำลังการผลิตในการคัดแยกถ่านหินสูงสุดเท่ากับ 2,000 ตันต่อวัน
  โดยมีกำลังการผลิตจริงเฉลี่ยประมาณ 750 ตันต่อวัน หรือคิดเป็นร้อยละ 38
  ของกำลังการผลิตสูงสุด และมีขนาดพื้นที่สามารถเก็บสต็อกถ่านหินในปัจจุบันเท่ากับ 150,000 ตัน
  โดยสามารถขยายพื้นที่สต็อกสินค้าได้ในปริมาณสูงสุด 250,000 ตัน
  สำหรับการใช้พื้นที่สูงสุดไม่เกินร้อยละ 50 ของพื้นที่ทั้งหมด โดยพื้นที่ที่เหลืออีกร้อยละ 50
  จะเป็นพื้นที่ปลูกป่ายูคาลิปตัสเพื่อเป็นการอนุรักษ์สิ่งแวดล้อมและป้องกันปัญหาเรื่องฝุ่นละออง

  - วันที่ 11 กุมภาพันธ์ 2551 ที่ประชุมใหญ่วิสามัญผู้ถือหุ้นครั้งที่ 2/2551
  มีมติพิเศษให้เพิ่มทุนจดทะเบียนจาก 20,000,000 บาท (ยี่สิบล้านบาทถ้วน)
  แบ่งเป็นหุ้นสามัญจำนวน 20,000,000 หุ้น มูลค่าที่ตราไว้หุ้นละ 1 บาท เป็น 140,000,000
  บาท (หนึ่งร้อยสี่สิบล้านบาทถ้วน) แบ่งเป็นหุ้นสามัญจำนวน 140,000,000 หุ้น
  โดยแบ่งออกเป็นทุนจดทะเบียนที่เรียกชำระแล้ว มูลค่า 105,000,000 บาท
  (หนึ่งร้อยห้าล้านบาทถ้วน) จำนวน 105,000,000 หุ้น และมีหุ้นที่ยังไม่ได้เรียกชำระจำนวน
  35,000,000 หุ้น ซึ่งในส่วนของหุ้นเพิ่มทุนที่ยังไม่ได้เรียกชำระจำนวน 35,000,000 หุ้น นั้น
  ที่ประชุมผู้ถือหุ้นมีมติให้จัดสรรไว้สำหรับการเสนอขายให้กับประชาชนทั่วไป

  - วันที่ 11 กุมภาพันธ์ 2551 ที่ประชุมคณะกรรมการของบริษัท มีมติให้จัดตั้ง บริษัท เอ.จี.อี.
  ทรานสปอร์ต จำกัด ซึ่งจะดำเนินธุรกิจในด้านขนส่งและบริการด้านโลจิสติกส์ครบวงจร
  มีทุนจดทะเบียน 1,000,000 บาท โดยบริษัทถือหุ้นในสัดส่วนร้อยละ 99.00

  - วันที่ 22 กุมภาพันธ์ 2551
  บริษัทได้ดำเนินการจดทะเบียนเพื่อแปรสภาพจากบริษัทจำกัดเป็นบริษัทมหาชนจำกัด
  และเปลี่ยนแปลงชื่อเป็น บริษัท เอเชีย กรีน เอนเนอจี จำกัด (มหาชน)

  - วันที่ 12 มีนาคม 2551 บริษัทลงนามสัญญาซื้อขายถ่านหินจากผู้จัดจำหน่ายถ่านหินหลัก
  เป็นจำนวน 3,000,000 ตัน (สามล้านตัน) และลงนามสัญญาจ้างเรือขนส่ง
  เพื่อให้บริการขนส่งถ่านหินจากประเทศอินโดนีเซียมายังประเทศไทยเป็นระยะเวลา 1 ปี

  - วันที่ 24 เมษายน 2551 ที่ประชุมใหญ่สามัญผู้ถือหุ้น ประจำปี 2551
  มีมติให้พิจารณาจัดสรรเงินสำรองตามกฎหมาย และการจ่ายเงินปันผลประจำปี 2550
  โดยพิจารณาจัดสรรเงินผลกำไรสะสมที่ยังไม่ได้จัดสรรรวมเป็นเงินทั้งสิ้น 70.49 ล้านบาท
  (เจ็ดสิบล้านสี่แสนเก้าหมื่นบาท) เพื่อหักเป็นเงินทุนสำรองของบริษัทตามกฎหมาย จำนวนทั้งสิ้น
  3.53 ล้านบาท (สามล้านห้าแสนสามหมื่นบาท)
  และจัดสรรเพื่อจ่ายเป็นเงินปันผลให้แก่ผู้ถือหุ้นของบริษัท
  ที่มีรายชื่อปรากฏในสมุดทะเบียนผู้ถือหุ้นของบริษัท ณ วันที่ 31 ธันวาคม 2550 ในอัตราหุ้นละ
  334.80 บาท (สามร้อยสามสิบสี่บาทแปดสิบสตางค์) เป็นจำนวนเงินทั้งสิ้น 66.96 ล้านบาท
  (หกสิบหกล้านเก้าแสนหกหมื่นบาทถ้วน) โดยให้มีกำหนดจ่ายเงินปันผลในวันที่ 23 พฤษภาคม
  2551

  - วันที่ 3 กรกฎาคม 2551 บริษัทได้ดำเนินการจดทะเบียนก่อตั้งสำนักงานสาขาแห่งที่ 3
  เพื่อใช้เป็นคลังสินค้า ตั้งอยู่เลขที่ 11 หมู่ที่ 5 ตำบลปากจั่น อำเภอนครหลวง
  จังหวัดพระนครศรีอยุธยา เพื่อขยายฐานลูกค้าให้ครอบคลุมถึงลูกค้าในบริเวณภาคเหนือ
  ภาคตะวันออกเฉียงเหนือ และภาคกลางตอนบน

  - วันที่ 19 กันยายน 2551 ที่ประชุมคณะกรรมการบริษัทครั้งที่ 5/2551
  มีมติอนุมัติเรื่องการขายกะลาปาล์มให้กับ บริษัท อุตสาหกรรมผงธูปไทย จำกัด
  ในปริมาณส่วนที่เหลือทั้งหมดในคราวเดียว โดยมีจำนวน 9,593.46 ตัน ในจำนวนเงินรวม
  21.11 ล้านบาท
  โดยบริษัทจะไม่ดำเนินกิจการจำหน่ายกะลาปาล์มอีกต่อไปนับตั้งแต่เดือนพฤศจิกายน ปี 2551 นี้

  - วันที่ 24 พฤศจิกายน 2551 บริษัทได้ลงนามเป็นสัญญาจัดซื้อ
  และวางระบบโปรมกรมบริหารจัดการองค์กร(ERP)-Microsoft Dynamicsร่วมกับบริษัท
  เอกซ์ซิก จำกัด เป็นการเชื่อมโยงข้อมูลแต่ละโรงงาน
  และสำนักงานใหญ่ให้อยู่ในฐานข้อมูลเดียวกัน ช่วยลดการทำงานซ้ำซ้อน ระบบข้อมูลเป็น Real
  Time เพื่อเพิ่มประสิทธิภาพในการบริหารจัดการองค์กร
  และเป็นการลงทุนเพื่อรองรับการเจริญเติบโตอย่างยั่งยืนในอนาคต โครงการณ์นี้ใช้เงินลงทุน
  3.2 ล้านบาท คาดว่าจะเสร็จสมบรูณ์ในไตรมาสที่ 2 ปี 2552

  - เดือนธันวาคม 2551 บริษัทได้ดำเนินการจัดตั้งห้องปฎิบัติการ WAR ROOM
  เพื่อเป็นฐานข้อมูลในการตัดสินใจ ที่รวดเร็ว ทันเหตุการณ์ ถูกต้องและแม่นยำ
  ทำให้การบริหารจัดการได้อย่างมีประสิทธิภาพสูงสุด ใช้งบลงทุนประมาณ 1.2 ล้านบาท
  คาดว่าจะเสร็จสมบูรณ์ภายในเดือนมีนาคม ปี2552

  -----------------------------------------------------------------------

  -----------------------------------------------------------------------

2.  ภาพรวมการประกอบธุรกิจของบริษัทและบริษัทย่อย

บริษัท เอเชีย กรีน เอนเนอจี จำกัด (มหาชน)
ดำเนินธุรกิจเป็นผู้นำเข้าและจัดจำหน่ายถ่านหินสำหรับโรงงานอุตสาหกรรม
และเป็นผู้จัดจำหน่ายกะลาปาล์ม
(ทั้งนี้ทางบริษัทได้หยุดการเป็นผู้จัดจำหน่ายกะลาปาล์มตั้งแต่เดือนพฤศจิกายน ปี 2551 เป็นต้นไป
เนื่องจากการสั่งซื้อกะลาปาล์มมีข้อจำกัดเรื่องปริมาณและฤดูกาลสั่งซื้อ
ทำให้มีความยุ่งยากและเกิดต้นทุนด้านการบริหารจัดการในการสั่งซื้อค่อนข้างมาก
ประกอบกับสัดส่วนการจำหน่ายกะลาปาล์มค่อย ๆ ลดลงอย่างต่อเนื่อง นอกจากนี้
ทางบริษัทต้องการยุติประเด็นของกลิ่นจากกะลาปาล์มที่มักเกิดขึ้นจากความชื้นในช่วงฤดูฝน
ซึ่งส่งผลกระทบต่อสภาพแวดล้อมในชุมชนบริเวณใกล้เคียงกับพื้นที่เก็บสต็อกกะลาปาล์ม
ทางบริษัทจึงตัดสินใจยกเลิกการจำหน่ายกะลาปาล์ม) สำหรับถ่านหินที่นำมาจำหน่ายของบริษัทนั้น
เป็นถ่านหินประเภทบิทูมินัสคุณภาพดี ที่นำเข้ามาจากประเทศอินโดนีเซีย ที่ให้ค่าพลังงานความร้อนสูง
และมีผลกระทบต่อสิ่งแวดล้อมน้อย เมื่อนำเข้ามาแล้ว
จะนำมาผ่านกระบวนการคัดแยกด้วยเครื่องจักรประสิทธิภาพสูง
เพื่อให้ได้ถ่านหินในแต่ละขนาดที่ตรงกับความต้องการของลูกค้า ซึ่งกลุ่มลูกค้าโดยส่วนใหญ่ของบริษัท
คือ กลุ่มโรงงานอุตสาหกรรมประเภท อุตสาหกรรมสิ่งทอ อุตสาหกรรมอาหาร
อุตสาหกรรมผลิตภัณฑ์ยาง และอุตสาหกรรมพลังงานทดแทน
นอกจากนี้บริษัทยังเน้นให้ความสำคัญด้านระบบการจัดการการขนส่ง (Logistics) ให้พร้อม
เพื่อรองรับกับความต้องการของลูกค้าทั้งในด้านปริมาณของสินค้าและระยะเวลากำหนดส่งมอบ
ที่ถูกต้อง ตรงต่อเวลา รวมทั้งการจัดเตรียมทีมงานที่มีความเชี่ยวชาญ
และประสบการณ์ที่สามารถให้คำแนะนำเกี่ยวกับหม้อไอน้ำ (Boiler) ในเรื่องของการปรับเปลี่ยน
หรือปรับปรุงเพื่อหันมาใช้เชื้อเพลิงที่ไม่ใช่น้ำมัน ให้เกิดประสิทธิภาพและประหยัดพลังงานสูงสุดได้
ซึ่งปัจจัยต่าง ๆ เหล่านี้เป็นการคำนึงถึงการตอบสนองความต้องการ
และสร้างความพึงพอใจสูงสุดให้กับลูกค้าเป็นสำคัญ

สำหรับการดำเนินการของบริษัทย่อย คือ บริษัท เอ.จี.อี. ทรานสปอร์ต จำกัด นั้น
จะเป็นผู้ให้บริการขนส่งถ่านหิน และบริการด้านโลจิสติกส์ครบวงจร
โดยจะเน้นการให้บริการด้านการขนส่งแก่บริษัทเท่านั้น
สำหรับความคืบหน้าเกี่ยวกับการดำเนินธุรกิจของบริษัทย่อยในขณะนี้
ทางบริษัทย่อยได้ดำเนินการจัดซื้อรถเพื่อใช้ในการขนส่งและให้บริการแก่กลุ่มลูกค้าของบริษัท เอเชีย
กรีน เอนเนอจี จำกัด (มหาชน) เป็นที่เรียบร้อยแล้ว โดยมีจำนวนรถที่พร้อมให้บริการแล้วทั้งสิ้น
34 คัน คิดเป็นมูลค่าเงินลงทุนรวม 39.63 ล้านบาท
โดยแบ่งเป็นการซื้อรถใหม่จากบริษัทจำหน่ายรถ จำนวน 10 คัน
และการซื้อรถที่ใช้งานแล้วจากบริษัท สถาพรธนาพัฒน์ จำกัด ซึ่งเป็นบริษัทที่เกี่ยวข้องกันกับ บริษัท
เอเชีย กรีน เอนเนอจี จำกัด (มหาชน) (โดยสามารถดูรายละเอียดได้จากหัวข้อที่ 11
รายการระหว่างกัน ในส่วนของ บริษัท สถาพรธนาพัฒน์ จำกัด) จำนวน 24 คัน

นอกจากนี้
บริษัทยังได้ดำเนินการติดตั้งและดัดแปลงเครื่องยนต์ของรถใหม่ที่จะใช้งานจากการใช้น้ำมันดีเซลมาเป็นการใช้ก๊าซ
NGV จำนวน 10 คัน (จากทั้งหมด 34 คัน ซึ่ง 10 คันดังกล่าว แบ่งเป็น รถเดี่ยว 5 คัน
และรถพ่วง 5 คัน) คิดเป็นมูลค่าเงินลงทุนรวม 5.8 ล้านบาท
เพื่อช่วยประหยัดค่าใช้จ่ายด้านน้ำมันเชื้อเพลิงในการขนส่งให้กับบริษัท

ทั้งนี้ บริษัท เอ.จี.อี. ทรานสปอร์ต จำกัด
ได้เริ่มให้บริการด้านการขนส่งแก่บริษัทได้ตั้งแต่เดือนกรกฎาคม 2551 นี้ โดยคาดว่า
จะสามารถช่วยสนับสนุนการดำเนินการด้านการขนส่งสินค้าให้แก่บริษัทได้ คิดเป็นสัดส่วนร้อยละ 65
ของปริมาณการใช้บริการด้านการขนส่งทั้งหมดของบริษัท

ภาพรวมของขั้นตอนการดำเนินงานหลักของบริษัท และบริษัทย่อย

หมายเหตุ ทางบริษัทได้หยุดการเป็นผู้จัดจำหน่ายกะลาปาล์มตั้งแต่เดือนพฤศจิกายน ปี 2551
เป็นต้นไป

โครงสร้างการถือหุ้นของกลุ่มบริษัท ณ วันที่ 17 มีนาคม 2551

3.  โครงสร้างรายได้ของบริษัท

บริษัทมีโครงสร้างรายได้แยกตามประเภทของผลิตภัณฑ์ ดังนี้

  ----------------------- ------------- -------- -------- -------- -------- -------- -------- ---------- --------
  ประเภทผลิตภัณฑ์            ดำเนินการโดย   2548              2549              2550              2551       

                                        ล้านบาท   %        ล้านบาท   %        ล้านบาท   %        ล้านบาท     %

  1.                      AGE           69.48    78.74    324.42   65.34    788.54   82.52    2,275.17   96.47
  นำเข้าและจัดจำหน่ายถ่านหิน                                                                                  

  2. จัดจำหน่ายกะลาปาล์ม*    AGE           17.23    19.53    166.03   33.44    156.56   16.38    63.22      2.68

  3.                      AGE           0.07     0.08     2.63     0.53     5.38     0.56     3.98       0.17
  การให้บริการน้ำมันเชื้อเพลิง                                                                                  

  4. รายได้อื่น              AGE, AGET     1.46     1.65     3.42     0.69     5.13     0.54     16.08      0.68

  รายได้รวม                              88.24    100.00   496.5    100.00   955.61   100.00   2,358.45   100.00
  ----------------------- ------------- -------- -------- -------- -------- -------- -------- ---------- --------

หมายเหตุ: - AGE หมายถึง บริษัท เอเชีย กรีน เอนเนอจี จำกัด (มหาชน)

- AGET หมายถึง บริษัท เอ.จี.อี. ทรานสปอร์ต จำกัด ได้ดำเนินการจดทะเบียนก่อตั้งบริษัท
เมื่อวันที่ 17 มีนาคม 2551 ซึ่งจะเริ่มมีรายได้จากการให้บริการขนส่งแก่ AGE เพียงรายเดียว
ตั้งแต่เดือนกรกฎาคม 2551 เป็นต้นไป

- รายได้อื่น ได้แก่ กำไร/ขาดทุนจากอัตราแลกเปลี่ยน รายได้จากการให้บริการชั่ง ดอกเบี้ยรับ
และรายได้จากการชดเชยทรัพย์สินเสียหาย

- *ทางบริษัทได้ยกเลิกการเป็นผู้จัดจำหน่ายกะลาปาล์มตั้งแต่เดือนพฤศจิกายน ปี 2551 เป็นต้นไป
โดย ณ วันที่ 1 ตุลาคม 2551 มีการจำหน่ายกะลาปาล์มแบบยกล็อตให้กับ
บจก.อุตสาหกรรมผงธูปไทย คิดเป็นปริมาณ 7,179.81 ตัน คิดเป็นมูลค่ารวม 15.80 ล้านบาท
ซึ่งรายการจำหน่ายกะลาปาล์มนี้ได้รับการพิจารณาและอนุมัติจากที่ประชุมคณะกรรมการบริษัท
เมื่อวันที่ 19 กันยายน 2551

บริษัทมีโครงสร้างรายได้จากการจำหน่ายถ่านหินและกะลาปาล์ม แยกตามประเภทอุตสาหกรรม ดังนี้

  ---------------------- -------- -------- -------- -------- -------- -------- ---------- --------
  ประเภทอุตสาหกรรมลูกค้า    2548              2549              2550              2551       

                         ล้านบาท   %        ล้านบาท   ล้านบาท   %        %        ล้านบาท     %

  อุตสาหกรรมสิ่งทอ          34.30    39.56    225.52   45.98    327.06   34.61    497.26     21.86

  อุตสาหกรรมอาหาร         14.63    16.87    102.97   21.00    246.05   26.03    649.65     28.55

  อุตสาหกรรมผลิตภัณฑ์ยาง     6.23     7.18     29.66    6.05     122.28   12.94    234.86     10.32

  อุตสาหกรรมกระดาษ        28.06    32.36    45.79    9.34     69.67    7.37     250.26     11.00

  อุตสาหกรรมพลังงานทดแทน   0.23     0.27     41.23    8.40     91.96    9.73     285.70     12.56

  อุตสาหกรรมปูนซีเมนต์       0.00     0.00     0.00     0.00     0.00     0.00     324.68     14.27

  อื่น ๆ                   3.26     3.76     45.28    9.23     88.08    9.32     32.76      1.44

  รายได้จากการจำหน่ายรวม   86.71    100.00   490.45   100.00   945.10   100.00   2,275.17   100.00
  ---------------------- -------- -------- -------- -------- -------- -------- ---------- --------

4.  เป้าหมายการดำเนินธุรกิจ

บริษัทได้กำหนดวิสัยทัศน์และเป้าหมายในการดำเนินธุรกิจ
โดยการเป็นหนึ่งในผู้นำการคัดแยกและจำหน่ายถ่านหินสะอาด ที่มีคุณภาพดี
ตรงกับความต้องการของกลุ่มลูกค้าที่เป็นโรงงานอุตสาหกรรมในประเทศไทย
ภายใต้นโยบายการให้ความสำคัญในการดำเนินธุรกิจที่เน้นตอบสนองความต้องการของลูกค้า
และคำนึงถึงความพึงพอใจสูงสุดของลูกค้าเป็นสำคัญ
ตลอดจนธุรกิจของบริษัทจะต้องไม่ส่งผลกระทบต่อสิ่งแวดล้อม
โดยบริษัทได้กำหนดเป้าหมายการเติบโตของรายได้โดยเฉลี่ยไม่น้อยกว่าร้อยละ 20 ต่อปี ภายใน 3
ปีต่อจากนี้ไป
ด้วยการขยายฐานลูกค้าไปยังกลุ่มโรงงานอุตสาหกรรมที่ยังคงใช้น้ำมันเตาเป็นเชื้อเพลิงในกระบวนการผลิตให้เปลี่ยนมาใช้ถ่านหินเป็นเชื้อเพลิงแทน
และนำจุดเด่นและข้อได้เปรียบที่สำคัญของถ่านหินมานำเสนอเพื่อสร้างความเข้าใจให้เกิดขึ้นในกลุ่มลูกค้า
ซึ่งจะเน้นถึงผลประโยชน์ในระยะยาวจากการประหยัดต้นทุนด้านพลังงานเป็นสำคัญโดย ณ วันที่ 31
ธันวาคม 2551 บริษัทมีจำนวนฐานลูกค้าทั้งสิ้นเท่ากับ 490 ราย
ซึ่งส่วนใหญ่จะเป็นกลุ่มลูกค้าที่อยู่ในภาคอุตสาหกรรมอาหารและเครื่องดื่ม และอุตสาหกรรมสิ่งทอ
โดยในช่วงไตรมาสที่ 3-4 ได้เริ่มมีกลุ่มลูกค้าในภาคอุตสาหกรรมซีเมนต์ และ อุตสาหกรรมพลังงาน
ซึ่งเป็นกลุ่มลูกค้าที่อยู่ในความรับผิดชอบของสำนักงานสาขาแห่งที่ 3 จังหวัดพระนครศรีอยุธยา
เข้ามาใช้บริการสั่งซื้อถ่านหินจากบริษัท ทั้งนี้คาดว่าภายหลังจากดำเนินการด้านการตลาดเชิงรุก
จะช่วยให้บริษัทสามารถขยายจำนวนฐานลูกค้าได้เพิ่มขึ้นจากเดิม